Skerpt verður á reglum í Þingvallakirkju og logandi kertaljós og skreytingar bannaðar í kjölfar þess að kviknað í fötum brúðkaupsgests þar í byrjun október . Eldurinn kviknað út frá kerti er verið var að gefa saman erlent par , en fyrir snarræði prestsins var eldurinn slökktur án þess að tjón hlytist af . Einar Á.E. Sæmundsen , þjóðgarðsvörður á Þingvöllum , segir að þetta mál sé áminning um að skerpa á reglum og tillögur þess efnis verði ræddar á næsta fundi Þingvallanefndar . Hann segist telja einsýnt að engar skreytingar verði leyfðar og aðeins lifandi kertaljós á altarinu undir eftirliti prests . Einar segir að reglulega séu haldin brúðkaup í kirkjunni , meðal annars á vegum ferðaþjónustufyrirtækja sem sérhæfa sig í brúðkaupum . Hvorki er meðhjálpari né kirkjuvörður í Þingvallakirkju en starfsmenn þjóðgarðsins sjá um að þrífa og undirbúa kirkjuna fyrir athafnir meðfram öðrum störfum . Þeir séu við kirkjuna meðan athafnir fara fram , einkum til að hamla því að ferðafólk fari inn í kirkjuna eða trufli athöfn með öðrum hætti .